《题朱泽民秋江独钓图》
元代·郑东

山川无微云，万物粲可数。长江秋气至，美人在中渚。

凉风吹兰舟，木叶下如雨。鲂鲤岂必多，书卷良可咀。

初非与世殊，聊以乐空屡。

作者简介：温州平阳人，字季明，号杲斋。幼嗜书，明《春秋》。尝应科举，不合主司，即弃去，致力为古文。欧阳玄奇其才，欲荐之，会疾卒。弟郑采亦有文名。有《郑氏联璧集》。